stanford-oval/wikipedia huggingface dataset:
Skia

| Skia |
| --- | --- |
Luoja:  Skia
Kehittäjä:  Google
Tiedot
Ohjelmistotyyppi:  grafiikkakirjasto
Alusta:  alustariippumaton
Ohjelmointikielet:  C++
Lisenssi:  BSD-lisenssi
Aiheesta muualla
Verkkosivusto
Versiohallinta
Skia (aiemmin nimellä Skia Graphics Engine) on avoimen lähdekoodin kirjasto kaksiulotteisen tietokonegrafiikan piirtämiseen. Skia tukee tekstiä, geometriaa ja kuvia. Kirjasto on tuettu useilla käyttöjärjestelmillä (Android, Linux, macOS, Windows) ja laitteistoalustoilla (ARM, MIPS, x86, x86-64).
Skian alkuperäinen kehittäjä oli Skia, jonka Google osti vuonna 2005. Google julkaisi lähdekoodin vuonna 2008.
Kirjasto on käytössä muun muassa Google Chrome- ja Mozilla Firefox -verkkoselaimissa sekä LibreOffice-versiossa 7.0. Skia tukee suorittimella tehtävää rasterointia sekä GPU-kiihdytystä OpenGL- ja Vulkan-rajapinnoilla.
Aiheesta muualla

Kotisivut (englanniksi)
Linnankylän työväentalo

| Linnankylän työväentalo |
| --- | --- |
Osoite:  43150 Linna
Sijainti:  Saarijärvi
Valmistumisvuosi:  1927
Rakennuttaja:  Linnankylän työväenyhdistys
Omistaja:  Linnankylän työväenyhdistys ry
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Linnankylän työväentalo on Saarijärvellä Linnan kylässä sijaitseva työväentalo, joka on rakennushistoriallisesti arvokas. Talo edustaa työväentalorakentamiselle ominaista rakennustyyppiä.
Historia

Työväenyhdistys on Saarijärven Linnan kylälle perustettu vuonna 1907. Vuonna 1917 yhdistys osti tontin Toivo Hämäläiseltä. Vuonna 1924 tontille tuotiin Jussi Tuimalan maalta ostettuja puita. Lisäksi puita kerättiin jäseniltä. Vuonna 1925 otettiin kiinnelaina Saarijärven Säästöpankista ja ostettiin Kuorelahdesta rakennus. Lisää lainaa otettiin vuonna 1927, ja talon rakentaminen annettiin urakalla tehtäväksi Eemel Tuimalalle. Vuonna 1928 omalla talolla pidettiin jo kokouksia. Samana vuonna talon korottaminen kahdella hirsikerralla annettiin urakalla tehtäväksi Herman Paloaholle.
Aatu Halttuselta kiellettiin 12.6.1932 sisäänpääsy työväentalolle. Samaan aikaan rakennettiin putka ulkorakennuksen viereen, ja se on nimetty ”Halttuseksi” ensimmäisen asiakkaan mukaan. Vuonna 1936 tehtiin väliseinät ja uuni.
Vuosina 1941–1945 työväentalolle oli majoitettuna siirtolaisia. Vuonna 1945 salin silta (lattia) nostettiin ylös, oikaistiin, seinät piirutettiin ja pahvitettiin, laipio paneloitiin, ikkunat ja ovet uusittiin ja rakennettiin eteinen. Vuonna 1954 tehtiin talon toiseen puoleen huopakate.
Rakennus

Talo on hirsirunkoinen ja harjakattoinen. Perustuksena on luonnonkivet ja rappaus. Katteena on huopa. Talo on maalattu punamullalla.
Talossa on juhlasali näyttämöineen, ravintola, keittiö ja eteinen.
Ulkorakennus on lautarakenteinen ja pulpettikattoinen. Katteena on pelti. Ulkorakennuksessa on käymälät.
Toimintaa työväentalolla

Talo oli vuokrattuna vuoden 1982 tiedon mukaan.
Sipoon suomalainen seurakunta

| Sipoon suomalainen seurakunta |
| --- | --- |

 tunnus :  sijainti 
 Sipoon uusi kirkko.
Tunnustuskunta:  evankelis-luterilainen
Hiippakunta:  Helsingin evankelis-luterilainen hiippakunta
Rovastikunta:  Porvoon rovastikunta
Pääkirkko:  Sipoon uusi kirkko
Perustettu:  1965
Jäsenmäärä:  9 469 (2022)
– Osuus asukkaista:  66,0 %
Kirkollisvero:  1,35 %
Kirkkoherra:  Juha Ilonen
Verkkosivusto
Infobox OKNimi-testi OK: 
Sipoon suomalainen seurakunta on Suomen evankelisluterilaiseen kirkkoon kuuluva seurakunta Sipoossa. Se on osa seurakuntayhtymää, johon kuuluu kaksi seurakuntaa: Sipoon suomalainen seurakunta ja Sibbo svenska församling. Sipoon suomalainen seurakunta on perustettu 1. tammikuuta 1965, jolloin kaksikielinen Sipoon seurakunta jaettiin suomen- ja ruotsinkielisiin seurakuntiin. Sipoon suomalainen seurakunta kuuluu Helsingin hiippakuntaan ja Porvoon rovastikuntaan. Vuoden 2009 alussa Helsinkiin liitetyllä Östersundomin liitosalueella asuneet Sipoon suomalaisen seurakunnan jäsenet siirtyivät Mellunkylän seurakunnan (heinäkuusta 2009 Helsingin Mikaelin seurakunnan) jäseniksi ja Sibbo svenska församlingin jäsenet Matteus församlingin jäseniksi.
Kirkot ja toimitilat

Seurakunnan pääkirkko on vuonna 1885 valmistunut Sipoon kirkko, joka on Theodor Deckerin suunnittelema. Seurakunnan käytössä ovat myös Sipoon vanha kirkko ja Valon kappeli, Kirkonkylän seurakuntatalo, Söderkullan kirkko sekä Pappila. Kirkkoherranvirasto sijaitsee seurakuntatalon yhteydessä olevassa virastotalossa.
Jumalanpalvelukset

Sipoon kirkossa messua vietetään pääsääntöisesti sunnuntaisin ja muina kirkkopyhinä klo 10. Kesäaikaan messu pidetään Vanhassa kirkossa. Söderkullan seurakuntakeskuksessa messu järjestetään noin kerran kuukaudessa.
Papisto

Seuraavat henkilöt ovat toimineet Sipoon suomalaisen seurakunnan kirkkoherroina:
1988– Eija Fuller
2007- Juha Ilonen
Aiheesta muualla

Sipoon suomalainen seurakunta
Sony/ATV Music Publishing

| Sony Music Publishing LLC |
| --- | --- |
Perustaja:  Lew Grade
Avainhenkilöt:  Michael Jackson
Kotipaikka:   Lontoo, Yhdistynyt kuningaskunta
Toimiala:  Musiikki
Omistaja:  The Michael Jackson Family Trust (50 %) Sony (50 %)
Kotisivu:  www.sonyatv.com
Infobox OKVirheellinen NIMI-arvo: 
Sony Music Publishing on musiikkikustantamo, jonka omistavat yhdessä "Michael Jackson Family Trust" ja Sony. Associated Television (ATV) järjestön perusti alun perin Lew Grade vuonna 1955. Vuonna 1957 ATV hankki Pye Recordsin tytäryhtiökseen. Tuolloin Pye Records oli yksi kolmesta suuresta levy-yhtiöstä Isossa-Britanniassa ja yhdessä EMI:n ja Decca Recordsin kanssa ne muodostivat suurimman osan musiikin myynnistä maassa.
ATV ja Pye Records olivat kärjessä Brittiläisen musiikin "räjähdyksessä" vuonna 1960. Sopimuksia tehtiin yhdysvaltalaisten yritysten kanssa, joiden avulla pystyttiin valmistamaan ja levittämään äänityksiä Britanniassa. Seuraavaksi ATV hankki Lennon/ McCartney kappaleiden katalogin, Northern Songsin, vuonna 1968. Katalogi käsittää lähes jokaisen kappaleen, jonka John Lennon ja Paul McCartney kirjoittivat ennen vuotta 1970.
Gradesin omaisuus alkoi hiipua 1980-luvun lähestettyä. 1980-luvun puolivälissä ATV sekä Pye Records myytiin. Yritykset osti australialainen Robert Holmes, joka myi ne nopeasti pois saatuaan tarpeeksi voittoa. Ne myytiin vuonna 1985 47,5 miljoonalla dollarilla poptähti Michael Jacksonille. Tämä järkytti Paul McCartneytä, joka oli kertonut Jacksonille kuinka tärkeää olisi omistaa kyseiset yhtiöt. McCartneyn oli aikomus ostaa yhtiöt, mutta Jacksonin isomman tarjouksen myötä hän sai ne itselleen.
Vuonna 1995 Jackson yhdisti ATV:n Sonyn kanssa, jolloin syntyi "Sony/ATV Music Publishing". Yhtiöstä tuli kolmanneksi suurin musiikin julkaisija maailmassa, omistaen oikeudet muun muassa Elvis Presleyn, Eminemin, Akonin, Bob Dylanin ja Willie Nelsonin kappaleisiin. Alan asiantuntijat ovat arvioineet "Sony/ATV Music Publishing" -yhtiön arvoksi 1,5 miljardia dollaria.
Sony (objektiivikiinnitys)

Sony jatkoi Konica Minoltan käyttämää Minolta AF-objektiiveissä käytettyä kiinnitystapaa ostettuaan Konica Minoltan valokuvakameraliiketoiminnan. Sonyn objektiivin kiinnitystä käytetään Sony α-sarjan digitaalisissa järjestelmäkameroissa. Vastaavankaltaisella kiinnityksellä varustettuja objektiiveja on valmistettu vuodesta 1985 alkaen.
Yhteensopivia objektiiveja ovat Sony-, Konica-Minolta α Lens*1-, Konica-Minolta Maxxum Lens*1-, Konica-Minolta Dynax Lens*1 -objektiivit.
Huomattavaa on se, ettei Minolta AF DT-objektiiveja suositella filmikameroille, joiden filmikoko on täysi 35 mm:n levyinen kinokoko ja kuva-ala 24 mm x 36 mm eikä samasta syystä täyskennokameroille, kuten Sony α 900, koska ne ovat suunnitellut täysikokoista 24 mm x 36 mm :n kennoa pienemmällä APS-C -kokoista kennoa käyttäville kameroille, kuten Sony α 200, Sony α 350 jne. Tällaisia DR*1 -objektiiveja ovat AF DT 11 - 18mm f/4.5 - 5.6(D) (*1), AF DT 18 - 70mm f/3.5 - 5.6(D) (*1) ja AF DT 18 - 200mm f/3.5 - 6.3(D) (*1).
Sony α -kameroihin sopii Minolta AF:n (automaattitarkenteinen) lisäksi myös ainoastaan käsitarkenteinen kauko-objektiivi STF 135mm f/2.8 [T4.5]. Lisäksi makro-objektiivi AF Macro Zoom 3X-1X f/1.7 - 2.8 :ssa tulee kytkeä pois päältä optinen kuvanvakain (Super SteadyShotTM).
Some People Have Real Problems

| Some People Have Real Problems Sia |
| --- | --- | --- |

Studioalbumin tiedot
 Äänitetty : 2007 Lontoo ja Los Angeles
 Julkaistu: 8. tammikuuta 2008
 Tuottaja(t): Jimmy Hogarth
 Tyylilaji: indie pop, vaihtoehtorock
 Kesto: 59.15
 Levy-yhtiö: Hear Music
Sian muut julkaisut
| Lady Croissant 2007 | Some People Have Real Problems 2008 | We Are Born 2010 |
Singlet albumilta Some People Have Real Problems
 ”Day Too Soon” Julkaistu: 6. marraskuuta 2007  ”The Girl You Lost to Cocaine” Julkaistu: 27. maaliskuuta 2008  ”Soon We’ll Be Found” Julkaistu: 13. lokakuuta 2008  ”Buttons” Julkaistu: 25. marraskuuta 2008
Some People Have Real Problems on australialaisen laulaja-lauluntekijä Sian albumi vuodelta 2008.
Kappaleet

| --- | --- |
 Standardipainos Little Black Sandals – 4:14  Lentil – 4:27  Day Too Soon – 4:24  You Have Been Loved – 4:23  The Girl You Lost to Cocaine – 2:40  Academia – 3:16  I Go to Sleep – 3:47  Playground – 3:29  Death by Chocolate – 5:03  Soon We’ll Be Found – 4:21  Electric Bird – 4:26  Beautiful Calm Driving – 5:02  Lullaby – 9:55  Buttons (piiloraita)  :  Australian Tour Edition CD 2 Day Too Soon – 7.27 (Lifelike Remix)  Buttons – 6.37 (Chris Lake Remix)  The Girl You Lost to Cocaine – 6.58 (Mark Picchiotti Vocal)  Buttons – 7.01 (Jimmy Valance Remix)  The Girl You Lost To Cocaine – 7.49 (Stonebridge Vocal)  Buttons – 3.27 (Css Remix)  Day Too Soon – 8.35 (Tom Neville Night Time Dub)  Day Too Soon – 6.26 (Mock + Toof Remix)
Arvostelut

Metacritic: 64/100
Allmusic:
Pitchfork: 4.8/10
Listasijoitukset

| Lista | Korkein sijoitus |
| --- | --- |
Australia (ARIA Chart) : 41
Australia (Australian Independent Album Charts): 1
Belgia (Flanders): 83
Ranska: 58
Yhdysvallat (Billboard 200): 26
Yhdysvallat (Top Modern Rock/Alternative Albums): 5
Aiheesta muualla

Sia Music - Some People Have Real Problems (Arkistoitu – Internet Archive)
Spandaun vankila

Vahdinvaihto Spaudaussa.Yhdysvaltain joukot vasemmalla ja Britannian joukot  oikealla
Spandaun vankila oli Länsi-Berliiniin kuuluvalla Spandaun hallintoalueella, Wilhelmstadtin kaupunginosassa. Se rakennettiin vuonna 1876 sotilasvankilaksi. Vuodesta 1919 alkaen siellä pidettiin myös siviilivankeja. Siihen aikaan sinne mahtui 600 vankia.
Vuonna 1946 liittoutuneet ottivat koko vankilan hallintaansa, koska olettivat että toisen maailmansodan sotarikoksista tuomittaisiin kymmeniä ihmisiä. Nürnbergin oikeudenkäynneissä tuomittiin kuitenkin vain seitsemän sotasyyllistä vankeusrangaistukseen:
Rudolf Hess, yksi  Spandaun vankilan vangeista.
Rudolf Hess, elinkautinen vankeus (teki itsemurhan 1987)
Walther Funk, elinkautinen vankeus (vapautettiin 1957)
Erich Raeder, elinkautinen vankeus (vapautettiin 1955)
Albert Speer, 20 vuotta vankeutta (vapautettiin 1966)
Baldur von Schirach, 20 vuotta vankeutta (vapautettiin 1966)
Konstantin von Neurath, 15 vuotta vankeutta (vapautettiin 1954)
Karl Dönitz, 10 vuotta vankeutta (vapautettiin 1956)
Rudolf Hessin kuoltua vuonna 1987 vankila purettiin, koska pelättiin että siitä tulisi uusnatsien palvonnan kohde. Vankilan purkujäte ajettiin Pohjanmereen, ja puretun vankilan paikalle rakennettiin ostoskeskus.
Aiheesta muualla

Kuvia tai muita tiedostoja aiheesta Spandaun vankila Wikimedia Commonsissa
Kuvia tai muita tiedostoja aiheesta Britannia Centre Spandau Wikimedia Commonsissa
Sony (Mali)

| Sony |
| --- | --- |
 Sony
 Koordinaatit: 14°42′54″N, 12°3′14″W 
Valtio:  Mali
Alue:  Kayesin alue
Piiri:  Kayesin piiri
Hallinto:  
 – Hallinnon tyyppi:  maalaiskunta
Väkiluku (2009):  8 700
Infobox OKVirheellinen NIMI-arvo: 
Sony on maalaiskunta Kayesin alueen Kayesin piirissä Malissa. Sen keskuskylä Lany-Tounka sijaitsee Senegaljoen rannalla noin 90 kilometriä Kayesista luoteeseen. Kunnassa on 8 700 ja keskuskylässä 1 000 asukasta (vuonna 2009).
Sonyn kunta rajoittuu lännessä Kayesin piirin Tafacirgan, etelässä Féguin ja Falémén, idässä Kéméné Tambon ja koillisessa Guidimakan Keri-Kaffon kuntiin sekä luoteessa Mauritaniaan.
Kuntaan kuuluu kuusi kylää. Asukkaat ovat etupäässä soninkeja. Lisäksi on bambaroita, bozoja ja somonoja.
Paikallisia elinkeinoja ovat maanviljely, karjanhoito, kalastus ja metsien hyödyntäminen. Palveluihin kuuluvat kolme alakoulua, yläkoulu ja kaksi terveyskeskusta.
Long Melfordin rautatieasema

Long Melfordin rautatieasema oli rautatieasema Long Melfordissa, Suffolkissa. Se oli Stour Valley Railwayn varrella ja toimi lisäksi Long Melford–Bury St. Edmonds-radan toisena pääteasemana. Se oli käytössä vuosina 1865–1967.
Asema avattiin 9. elokuuta 1865 nimellä Melford. Nimi vaihtui Long Melfordiksi 1. helmikuuta 1884. Matkustajaliikenne Bury St. Edmondsin radalla loppui vuonna 1961, jolloin Long Melfordin asema jäi vain Stour Valley Railwayn käyttöön.
Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Long Melfordin asema suljettiin samana päivänä.
Asemasta ovat jäljellä asemarakennukset ja laiturien keskimmäiset osat, jotka kuuluvat yksityisasumukseen.
Käännös suomeksi
Strætó bs.

Strætón keltainen kaupunkibussi.
Strætó bs. on islantilainen julkisomisteinen linja-autoyhtiö, joka vastaa Reykjavíkin sekä muiden Höfuðborgarsvæðiðin alueen kuntien kaupunkibussien liikennöinnistä. Yhtiö liikennöi myös muutamia kaukoliikenteen reittejä.
Strætó perustettiin 1. heinäkuuta 2001 Reykjavíkissä liikennöineen Strætisvagnar Reykjavíkurin (SVR) sekä muualla pääkaupunkiseudulla toimineen Almenningsvagnarin (AV) yhdistyessä. SVR perustettiin vuonna 1931, ja kaupungin omistukseen se siirtyi vuonna 1944.
Strætó liikennöi arkipäivisin kuutta runkolinjaa 15 minuutin vuorovälein, ja yhteensä linjoja on pääkaupunkiseudulla 28 kappaletta. Suurimat terminaalit sijaitsevat Reykjavíkin ydinkeskustan itälaidalla Hlemmurissa sekä keskustan Lækjartorgilla.
Aiheesta muualla

Kuvia tai muita tiedostoja aiheesta Strætó bs. Wikimedia Commonsissa
Strætón kotisivut (islanniksi)
Live/Dead

| Live/Dead Grateful Dead |
| --- | --- | --- |

Livealbumin tiedot
 Äänitetty : tammi-maaliskuussa 1969
 Julkaistu: 10. marraskuuta, 1969
 Tuottaja(t): Grateful Dead
 Tyylilaji: Psykedeelinen rock
 Kesto: 75.07
 Levy-yhtiö: Warner Bros.
Grateful Deadin muut julkaisut
| Aoxomoxoa 1969 | Live/Dead 1969 | Workingman’s Dead 1970 |
Live/Dead on vuonna 1969 julkaistu Grateful Deadin livealbumi. Albumin kappaleet on taltioitu useammasta eri konsertista.
Kappaleet "Dark Star" ja "St. Stephen" ovat Fillmore Westin konsertista 27. helmikuuta 1969 ja "Death Don't Have No Mercy", "Feedback" ja "And We Bid You Goodnight" Fillmore Westin konsertista 2. maaliskuuta 1969. Kappaleet "The Eleven" ja "Turn On Your Love Light" ovat Avalon Ballroomin konsertista 26. tammikuuta 1969. Toisin kuin myöhempinä vuosina, vuoden 1969 alussa Grateful Deadin konserttiohjelmassa oli vaihtelua vähän. He improvisoivat kappaleiden "Dark Star"/"St. Stephen"/"The Eleven" yhdistelmää useita kertoja viikossa ja tutkivat laajalti kappaleiden mahdollisuuksia.
Kosketinsoittaja Tom Constanten oli tällä levyllä viimeistä kertaa mukana Grateful Deadin kokoonpanossa.
Grateful Deadin albumeista tämä ja edellinen albumi American Beauty (1970) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappaleet

Dark Star – 23.18
St. Stephen – 6.31
The Eleven – 9.18
Turn On Your Love Light – 15.05
Death Don't Have No Mercy – 10.28
Feedback – 7.49
And We Bid You Goodnight – 0.37
Esiintyjät

Jerry Garcia - kitara, laulu
Bob Weir - kitara, laulu
Tom Constanten - kosketinsoittimet
Ron "Pigpen" McKernan - urut, laulu, lyömäsoittimet
Phil Lesh - bassokitara, laulu
Bill Kreutzmann - lyömäsoittimet
Mickey Hart - lyömäsoittimet
Sony Dwi Kuncoro

| Mitalit | Mitalit | Mitalit |  |
| --- | --- | --- | --- |
|  Sony Dwi Kuncoro |  Sony Dwi Kuncoro |  Sony Dwi Kuncoro |  |
Maa:   Indonesia
Miesten sulkapallo
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | Kaksinpeli |  |
Sony Dwi Kuncoro (s. 7. heinäkuuta 1984 Surabaya, Itä-Jaava, Indonesia) on indonesialainen sulkapalloilija.
Oikeakätinen Kuncoro on voittanut muun muassa kultaa Aasian-mestaruuskilpailuissa 2002, 2003 ja 2005, hopeaa Aasian-mestaruuskisoissa 2004 ja maailmanmestaruuskilpailuissa 2007 sekä pronssia kesäolympialaisissa 2004.
Kuncoro on parhaimmillaan ollut maailmanrankingissa kolmantena.
Wikimedia Commonsissa on kuvia tai muita tiedostoja aiheesta .
Limón

| Limón Puerto Limón |
| --- | --- |

 vaakuna
 Limón
 Koordinaatit: 10°0′8″N, 83°5′3″W 
Valtio:   Costa Rica
Maakunta:  Limón
Väkiluku (2011):  60 049
Infobox OKVirheellinen NIMI-arvo: 
Limón (usein Puerto Limón) on satamakaupunki Costa Rican Karibianmeren rannikolla. Luonnonsatama rakennettiin varsinaiseksi satamaksi 1800-luvun jälkipuoliskolla ja nykyisin Limón on maan suurin vientisatama. Kaupungin asukasluku oli vuonna 2011 yhteensä 60 049.
Maantiede

Limón sijaitsee Costa Rican itäosassa Karibianmeren rannikolla. Limón on myös Limónin maakunnan keskus. Kaupungilla on luonnollinen syvävetinen satama, jota suojaavat hiekkasärkät.
Historia

Espanjan siirtomaakaudella Limónin satamaa käyttivät espanjalaiset alukset, mutta myös salakuljettajat. Se oli myös merirosvojen ja miskito-intiaanien hyökkäysten kohde.
Limónin merkitys alkoi kasvaa 1850-luvulta lähtien. Costa Rican maataloustuotteita, kuten kaakaota, kumia, ja banaaneja oli tähän mennessä joutu kuljettamaan Tyynenmeren satamien ja näin pitkien merireittien kautta. Suurempi vientisatama Karibianmeren puolella tekisi viennistä Eurooppaan halvempaa. Vuonna 1870 kenraali Tomás Guardia Gutiérrez aloitti Limónin vientisataman rakennustyöt. Satama valmistui 20 vuotta myöhemmin amerikkalaisen liikemies Minor Cooper Keithin johdolla. Samalla valmistui myös työlääksi osoittautunut rautatie Costa Rican pääkaupunki San Joséen. United Fruit Company hallitsi yhteiskuntaa 1900-luvun alulta eteenpäin. Yhtiö toi esimerkiksi suuren määrän mustia työläisiä Antilleilta. Huomattava osa heistä puhui englantia espanjankielisten paikallisten sijaan.
Talous ja liikenne

Limónin alue on tunnettu etenkin banaanien tuotannosta. Limónin satama on rahtimäärässä mitattuna Costa Rican suurin. Sen kautta kulkee lähinnä vientituotteita Yhdysvaltoihin ja Eurooppaan. Kaupungin eteläpuolella on lentokenttä. Pääkaupunkiin aikanaan kulkenut rautatie lopetti toimintansa vuonna 1995.
Väestö

Limónin asukasluku oli vuonna 2011 60 049. Vuonna 2000 vastaava lukema oli 55 667.
Limón on joihinkin muihin Costa Rican kaupunkeihin nähden monietninen. Kaupungissa on suuri määrä mustista aikanaan työläisiksi tuotujen jälkeläisiä. Työläisiä tuotiin myös Kiinasta ja myös heidän jälkeläisiään asuu edelleen kaupungissa.
Parque Vargas, puisto Limónissa.
Rautatietyöläisille 1800-luvulla rakennettu uskonnollinen rakennus.
Risteilyalus kaupungin satamassa.
Stina Dahlström

Stina Harriet Marita Dahlström (s. 29. helmikuuta 1952 Helsinki) on suomalainen yleisurheilija, joka saavutti SM-mitaleja korkeushypyssä. Hän edusti Herttoniemen Urheilijoita.
Dahlström saavutti korkeushypyssä Kalevan kisoissa pronssia vuonna 1970 ja sijoittui kuudenneksi vuonna 1969. Hän voitti korkeushypyssä sisäratojen Suomen-mestaruuden vuonna 1970 sekä saavutti hopeaa vuonna 1969 ja pronssia vuonna 1968.
Dahlströmin ennätys korkeushypyssä on 162 cm, jonka hän teki Turussa elokuussa 1970.
Sony Center

Sony Center Berliinissä.
Sony Center on rakennuskokonaisuus Saksan pääkaupungissa Berliinissä, Potsdamer Platzilla. Sen on suunnitellut saksalais-yhdysvaltalainen arkkitehti Helmut Jahn ja se valmistui vuonna 2000. Kokonaisuus koostuu seitsemästä rakennuksesta. Alueella on asuntoja, hotelleja, kulttuurikohteita, myymälöitä ja konferenssikeskus. Lasi- ja terästäyteisen kokonaisuuden rakennuskustannukset olivat noin 600 miljoonaa euroa.
Aiheesta muualla

Kuvia tai muita tiedostoja aiheesta Sony Center Wikimedia Commonsissa
Viralliset sivut (Arkistoitu – Internet Archive)
Sofiane Milous

| Mitalit | Mitalit | Mitalit |  |
| --- | --- | --- | --- |
|  Sofiane Milous |  Sofiane Milous |  Sofiane Milous |  |
Maa:   Ranska
Miesten judo
| Euroopan mestaruuskilpailut  | Euroopan mestaruuskilpailut  | Euroopan mestaruuskilpailut  |  |
|  Kultaa | Wien 2010 | alle 60 kg |  |
|  Hopeaa | Wien 2010 | joukkuekilpailu |  |
| Maailmancup  | Maailmancup  | Maailmancup  |  |
|  Hopeaa | Lissabon 2012 | alle 60 kg |  |
|  Pronssia | Birmingham 2009 | alle 60 kg |  |
Sofiane Milous (s. 1. heinäkuuta 1988 Drancy) on ranskalainen judoka ja Euroopan-mestari. Hän kilpaili myös vuoden 2012 Olympialaisissa, jossa sijoittui viidenneksi hävittyään pronssiottelun. Milous on voittanut myös kerran Ranskan aikuisten mestaruuden ja kahdesti Ranskan alle 20-vuotiaiden mestaruuden.
Special Activities Center

CIA:n operaatioissa kuolleiden virkamiesten muistoseinä CIA:n päämajassa. Kuolleita muistetaan tähdellä; CIA ei julkaise kuolleiden nimiä.
Special Activities Center (SAC) (vuoteen 2016 asti Special Activities Division, SAD) (suom. Erityistoimintakeskus) on Yhdysvaltain keskustiedustelupalvelun Central Intelligence Agencyn salaisista operaatiosta ja puolisotilaallisista operaatioista vastaava erikoisjoukko. Yhdysvaltain presidentti tai Yhdysvaltojen kansallinen turvallisuusneuvosto presidentin ohjauksessa antavat SAC:ille käskyjä suoraan, mikä ei ole mahdollista Yhdysvaltojen muiden erikoisjoukkojen kohdalla.
SAC koostuu kahdesta ryhmästä. SAC/SOG (Special Operations Group, "erityisoperaatioiden ryhmä") keskittyy taktisiin puolisotilaallisiin operaatioihin, joiden ei haluta olevan avoimesti Yhdysvaltain hallinnon suorittamia. SOG-ryhmän jäsenet ("Paramilitary Operations Officers" tai "Specialized Skills Officers") eivät käytä univormuja, eikä heillä ole operaatiossa mukanaan mitään, minkä perusteella heidät voisi yhdistää  Yhdysvaltoihin. SOG-ryhmän tehtäviin voivat kuulua mm. tiedustelu, yllätyshyökkäykset, väijytykset, sabotaasi, salamurhat ja vierasmaalaisten sissijoukkojen kouluttaminen ja johtaminen. Ryhmään rekrytoidaan jäseniä yleensä Yhdysvaltojen asevoimien erikoisjoukoista, kuten Delta Force, Green Berets ja SEAL Team 6. Ryhmään liittymisestä kiinnostuneilta odotetaan yliopistotutkintoa, vähintään kahdeksan vuotta asepalvelusta, mukaanluettuna sotaolosuhteissa johtotehtävissä, laskuvarjo- ja sukelluskokemusta ja vieraiden kielten ja kulttuurien tuntemusta.
SAC/PAG (Political Action Group, "poliittinen toimintaryhmä") keskittyy salaiseen poliittiseen toimintaan, muun muassa poliittiseen vaikuttamiseen, psykologisiin operaatioihin, taloudelliseen sodankäyntiin ja kybersodankäyntiin. Ryhmän tehtävänä on saada aikaan poliittisia muutoksia vieraissa maissa osana Yhdysvaltojen ulkopolitiikkaa.
SAC-ryhmien operaatiot ovat keskustiedustelupalvelu CIA:n johtamia, eivätkä ne ole Yhdysvaltain puolustusministeriön ohjauksessa vaan toimivat puolustushallinnosta irrallaan. Ryhmien operaatiot voivat rikkovat kansainvälistä lakia tai sotalakia, ja puolustusvoimien erikoisjoukkojen odotetaan noudattavan näitä lakeja. CIA:n ja puolustushallinnon erikoisjoukkojen välit ovat toisinaan olleet huonot.
Historia

Kylmän sodan aikana CIA:n salaisista operaatioista vastaavat ryhmät tukivat muun muassa Chilen sosialistisen presidentin Salvador Allenden syrjäyttänyttä sotilasvallankaappausta ja Fidel Castron hallinnon kumoamiseen pyrkinyttä Sikojenlahden maihinnousua. 2000-luvulla SAD/SAC on toiminut erityisesti Afganistanissa ja Irakissa Yhdysvaltojen terrorisminvastaisessa sodassa.